**К ОПУБЛИКОВАНИЮ**

КОМИ РЕСПУБЛИКАЛÖН

**ОЛАНПАС**

**«Коми Республика мутасын öтйöза пöрадок видзöмö гражданалöн пырöдчöм серти öткымын юалöм йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Каналан Сöветöн 2020 вося косму тöлысь 29 лунö

**1 статья.** Пыртны «Коми Республика мутасын öтйöза пöрадок видзöмын гражданалöн пырöдчöм серти öткымын юалöм йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2014, 30 №, 598 ст.; 2015, 23 №, 335 ст.; 2017, 13 №, 224 ст.; 27 №, 487 ст.; 2018, 10 №, 169 ст.; 2019, 8 №, 103 ст.; 15 №, 212 ст.) татшӧм вежсьӧмъяс:

1. Ӧтйӧза пӧрадок видзӧм серти мероприятиеясын участвуйтігӧн йӧзкост дружинниклӧн сьӧкыда доймӧм (ранитчӧм, доймӧм, контузия) дырйи сылы ӧтчыдысь сьӧм мынтӧмсӧ сетан пӧрадокын (Оланпас дорӧ 2 содтӧд):

1) 4 пунктын:

а) 3 пунктулын «лоис вермытӧмлун;» кывъяс вежны «лоис вермытӧмлун.» кывъясӧн;

б) 4 пунктув киритны;

2) содтыны татшӧм сюрӧса 41 пункт:

«41. Шыӧдчысь вермӧ сетны медико-социальнӧй экспертиза вӧчысь федеральнӧй канму учреждениесянь справка, мый эскӧдӧ тайӧ Пӧрадоклӧн 4 пунктын индӧм шыӧдчӧм да сы дорӧ содтӧм документъяс пасъян лун вылӧ сылысь вермытӧмлунсӧ ӧтйӧза пӧрадок видзӧм серти мероприятиеясын участвуйтігӧн сьӧкыда доймӧм (ранитчӧм, доймӧм, контузия) понда, мый бӧрын лоис вермытӧмлун (водзӧ — справка).

Шыӧдчысьыс кӧ ас кӧсйӧм серти эз сет справкасӧ, учреждениеса уполномочитӧм специалист либӧ уна мога шӧринса чина морт шыӧдчысьӧн шыӧдчӧм сетан лунсянь 5 уджалан лун чӧжӧн корӧ колана тӧдмӧгъяссӧ органъясысь да организацияясысь, кодъяслӧн веськӧдлӧм улӧ найӧ пырӧны, ведомствокостса юӧрӧн йитчӧм серти.»;

3) 5 пункт гижны тадзи:

«5. Ӧтчыдысь мынтан сьӧм индӧм да мынтӧм могысь шыӧдчысь сетӧ документъяслысь подлинникъяс, кутшӧмъясӧс индӧма тайӧ Пӧрадоклӧн 4 да 41 пунктъясын (сэк, кор тайӧ Пӧрадоклӧн 41 пунктын индӧм документсӧ шыӧдчысь сетӧ ас кӧсйӧм серти).

Тайӧ Пӧрадоклӧн 4 да 41 пунктъясын индӧм документъяслӧн копияяс (сэк, кор тайӧ Пӧрадоклӧн 41 пунктын индӧм документсӧ шыӧдчысь сетӧ ас кӧсйӧм серти) вӧчсьӧны да эскӧдсьӧны лӧсялӧмӧн учреждениеса специалистӧн либӧ уна мога шӧринса чина мортӧн.»;

4) 6 пунктса мӧд абзацын **«**Тайӧ Пӧрадоклӧн 4 пунктын индӧм шыӧдчӧм да документъяс» кывъяс вежны «Тайӧ Пӧрадоклӧн 4 да 41 пунктъясын индӧм шыӧдчӧм да документъяс (сэк, кор тайӧ Пӧрадоклӧн 41 пунктын индӧм документсӧ шыӧдчысь сетӧ ас кӧсйӧм серти)» кывъясӧн;

5) 7 пунктса медводдза, коймӧд да нёльӧд абзацъясын «Тайӧ Пӧрадоклӧн 4 пунктын индӧм шыӧдчӧмсӧ да документъяссӧ» кывъяс вежны «Тайӧ Пӧрадоклӧн 4 да 41 пунктъясын индӧм шыӧдчӧмсӧ да документъяссӧ (сэк, кор тайӧ Пӧрадоклӧн 41 пунктын индӧм документсӧ шыӧдчысь сетӧ ас кӧсйӧм серти)» кывъясӧн**;**

6) 8 пункт гижны тадзи:

«8. Ӧтчыдысь мынтан сьӧм индӧм да мынтӧм йылысь (индӧмын да мынтӧмын ӧткажитӧм йылысь) помшуӧм примитсьӧ учреждениеӧн 10 уджалан лун чӧжӧн тайӧ Пӧрадоклӧн 4 да 41 пунктъясын индӧм шыӧдчӧмсӧ да сы дорӧ содтӧм документъяссӧ (сэк, кор тайӧ Пӧрадоклӧн 41 пунктын индӧм документсӧ сетӧ шыӧдчысь ас кӧсйӧм серти) пасъян лунсянь.

Сэк, кор тайӧ Пӧрадоклӧн 41 пунктын индӧм документсӧ шыӧдчысь эз сет ас кӧсйӧм серти, ӧтчыдысь мынтан сьӧм индӧм да мынтӧм йылысь (индӧмын да мынтӧмын ӧткажитӧм йылысь) помшуӧмсӧ примитӧ учреждение 5 уджалан лун чӧжӧн учреждениелӧн либӧ уна мога шӧринлӧн запрос вылӧ вочакыв воан лунсянь.

Сэк, кор сетӧм документъясын эмӧсь паныда тӧдмӧгъяс да (либӧ) документъяслӧн сюрӧсыс да (либӧ) найӧс оформитӧмыс оз лӧсяв оланпастэчаслӧн корӧмъяслы, учреждение прӧверитӧ индӧм тӧдмӧгъяссӧ стӧчлун вылӧ шыӧдчӧмсӧ да сы дорӧ содтӧм документъяссӧ пасъян лунсянь 5 уджалан лун чӧжӧн колана юӧр кутысь органъясӧ да учреждениеясӧ запросъяс ыстӧмӧн. Ӧтчыдысь мынтан сьӧм индӧм да мынтӧм йылысь (индӧмын да мынтӧмын ӧткажитӧм йылысь) помшуӧм примитан кадколастсӧ, кутшӧмӧс гижӧма тайӧ пунктса медводдза да мӧд абзацъясын, учреждениеса юрнуӧдысь либӧ сыӧн уполномочитӧм морт нюжӧдӧ сэтшӧм кадколаст вылӧ, мыйта колӧ корӧм юӧрсӧ босьтӧм могысь, но 30 календарнӧй лунысь оз дырджык вылӧ, мый йылысь юӧртӧны шыӧдчысьлы гижӧда юӧр ыстӧмӧн лӧсялана запрос (запросъяс) мӧдӧдан лунсянь 5 уджалан лун чӧжӧн.

Босьтӧм юӧръяс подув вылын, кутшӧмъяс эскӧдӧны сетӧм тӧдмӧгъяслысь стӧчлунсӧ, учреждение индӧм юӧръяс босьтан лунсянь 5 уджалан лун чӧжӧн примитӧ ӧтчыдысь мынтан сьӧм индӧм да мынтӧм йылысь помшуӧм.

Сэк, кор босьтӧм юӧр эскӧдӧ сетӧм тӧдмӧгъяслысь стӧчлунын лӧсявтӧмсӧ, учреждение индӧм юӧръяс босьтан лунсянь 5 уджалан лун чӧжӧн примитӧ ӧтчыдысь мынтан сьӧм индӧмын да мынтӧмын ӧткажитӧм йылысь помшуӧм.».

2. Ӧтйӧза пӧрадок видзӧм серти мероприятиеясын участвуйтігӧн йӧзкост дружинниклӧн сьӧкыда доймӧм (ранитчӧм, доймӧм, контузия) вӧсна сылӧн пӧгибнитӧм (кувсьӧм) дырйи йӧзкост дружинниклӧн семьяӧ пырысьяслы, а сідзжӧ йӧзкост дружинниклӧн иждивение вылын лоысь йӧзлы ӧтчыдысь сьӧм мынтӧмсӧ сетан пӧрадокын (Оланпас дорӧ 3 содтӧд):

1) 7 пунктувса 4 пункт киритны;

2) содтыны татшӧм сюрӧса 41 пункт:

«41. Шыӧдчысь вермӧ сетны медико-социальнӧй экспертиза вӧчысь федеральнӧй канму учреждениесянь справка, мый эскӧдӧ челядьдырсянь вермытӧмлунсӧ (18 арӧсысь ыджыдджык челядьлы) (водзӧ — справка).

Шыӧдчысьыс кӧ ас кӧсйӧм серти эз сет справкасӧ, учреждениеса уполномочитӧм специалист либӧ уна мога шӧринса чина морт шыӧдчысьӧн шыӧдчӧм сетан лунсянь 5 уджалан лун чӧжӧн корӧ колана тӧдмӧгъяссӧ органъясысь да организацияясысь, кодъяслӧн веськӧдлӧм улӧ найӧ пырӧны, ведомствокостса юӧрӧн йитчӧм серти.»;

3) 5 пункт гижны тадзи:

«5. Ӧтчыдысь мынтан сьӧм индӧм да мынтӧм могысь шыӧдчысь сетӧ документъяслысь подлинникъяс, кутшӧмъясӧс индӧма тайӧ Пӧрадоклӧн 4 да 41 пунктъясын (сэк, кор тайӧ Пӧрадоклӧн 41 пунктын индӧм документсӧ шыӧдчысь сетӧ ас кӧсйӧм серти).

Тайӧ Пӧрадоклӧн 4 да 41 пунктъясын индӧм документъяслӧн копияяс (сэк, кор тайӧ Пӧрадоклӧн 41 пунктын индӧм документсӧ шыӧдчысь сетӧ ас кӧсйӧм серти) вӧчсьӧны да эскӧдсьӧны лӧсялӧмӧн учреждениеса специалистӧн либӧ уна мога шӧринса чина мортӧн.»;

4) 6 пунктса мӧд абзацын **«**Тайӧ Пӧрадоклӧн 4 пунктын индӧм шыӧдчӧм да документъяс» кывъяс вежны «Тайӧ Пӧрадоклӧн 4 да 41 пунктъясын индӧм шыӧдчӧм да документъяс (сэк, кор тайӧ Пӧрадоклӧн 41 пунктын индӧм документсӧ шыӧдчысь сетӧ ас кӧсйӧм серти)» кывъясӧн;

5) 7 пунктса медводдза, коймӧд да нёльӧд абзацъясын «Тайӧ Пӧрадоклӧн 4 пунктын индӧм шыӧдчӧмсӧ да документъяссӧ» кывъяс вежны «Тайӧ Пӧрадоклӧн 4 да 41 пунктъясын индӧм шыӧдчӧмсӧ да документъяссӧ (сэк, кор тайӧ Пӧрадоклӧн 41 пунктын индӧм документсӧ шыӧдчысь сетӧ ас кӧсйӧм серти)» кывъясӧн;

6) 9 пункт гижны тадзи:

«9. Пӧгибнитӧм понда ӧтчыдысь мынтан сьӧм индӧм да мынтӧм йылысь (индӧмын да мынтӧмын ӧткажитӧм йылысь) помшуӧм примитсьӧ учреждениеӧн 10 уджалан лун чӧжӧн тайӧ Пӧрадоклӧн 4 да 41 пунктъясын индӧм шыӧдчӧмсӧ да сы дорӧ содтӧм документъяссӧ (сэк, кор тайӧ Пӧрадоклӧн 41 пунктын индӧм документсӧ сетӧ шыӧдчысь ас кӧсйӧм серти) пасъян лунсянь.

Сэк, кор тайӧ Пӧрадоклӧн 41 пунктын индӧм документсӧ эз сет ас кӧсйӧм серти, ӧтчыдысь мынтан сьӧм индӧм да мынтӧм йылысь (индӧмын да мынтӧмын ӧткажитӧм йылысь) помшуӧмсӧ примитӧ учреждение 5 уджалан лун чӧжӧн учреждениелӧн либӧ уна мога шӧринлӧн запрос вылӧ вочакыв воан лунсянь.

Сэк, кор сетӧм документъясын эмӧсь паныда тӧдмӧгъяс да (либӧ) документъяслӧн сюрӧсыс да (либӧ) найӧс оформитӧмыс оз лӧсяв оланпастэчаслӧн корӧмъяслы, учреждение прӧверитӧ индӧм тӧдмӧгъяссӧ стӧчлун вылӧ шыӧдчӧмсӧ да сы дорӧ содтӧм документъяссӧ пасъян лунсянь 5 уджалан лун чӧжӧн колана юӧр кутысь органъясӧ да учреждениеясӧ запросъяс ыстӧмӧн. Ӧтчыдысь мынтан сьӧм индӧм да мынтӧм йылысь (индӧмын да мынтӧмын ӧткажитӧм йылысь) помшуӧм примитан кадколастсӧ, кутшӧмӧс гижӧма тайӧ пунктса медводдза да мӧд абзацъясын, учреждениеса юрнуӧдысь либӧ сыӧн уполномочитӧм морт нюжӧдӧ сэтшӧм кадколаст вылӧ, мыйта колӧ корӧм юӧрсӧ босьтӧм могысь, но 30 календарнӧй лунысь оз дырджык вылӧ, мый йылысь юӧртӧны шыӧдчысьлы гижӧда юӧр ыстӧмӧн лӧсялана запрос (запросъяс) мӧдӧдан лунсянь 5 уджалан лун чӧжӧн.

Босьтӧм юӧръяс подув вылын, кутшӧмъяс эскӧдӧны сетӧм тӧдмӧгъяслысь стӧчлунсӧ, учреждение индӧм юӧръяс босьтан лунсянь 5 уджалан лун чӧжӧн примитӧ пӧгибнитӧм понда ӧтчыдысь мынтан сьӧм индӧм да мынтӧм йылысь помшуӧм.

Сэк, кор босьтӧм юӧр эскӧдӧ сетан тӧдмӧгъяслысь стӧчлунын лӧсявтӧмсӧ, учреждение индӧм юӧръяс босьтан лунсянь 5 уджалан лун чӧжӧн примитӧ пӧгибнитӧм понда ӧтчыдысь мынтан сьӧм индӧмын да мынтӧмын ӧткажитӧм йылысь помшуӧм.».

**2 статья.** Тайӧ Оланпасыс вынсялӧ 2020 во сора тӧлысь 1 лунсянь.

Коми Республикаса Юралысьлысь

могъяс недыр кадколастӧ збыльмӧдысь В.В. Уйба

Сыктывкар

2020 вося ода-кора тӧлысь 9 лун

25-РЗ №